ΓΡΑΠΤΗ ΕΡΩΤΗΣΗ E-1709/99

υποβολή: Herv Novelli (PPE-DE) προς την Επιτροπή

(29 Σεπτεμβρίου 1999)

Θέμα: Ασυνέπεια μεταξύ της ευρωπαϊκής περιφερειακής πολιτικής και ορισμένων αποφάσεων των γαλλικών κρατικών αρχών

Το διαμέρισμα Indre-et-Loire αποτελεί σήμερα αντικείμενο προβληματισμού σχετικά με τη νέα κατανομή σε ζώνες, κατ'εφαρμογήν της ευρωπαϊκής περιφερειακής πολιτικής. Η κοινότητα Νοuatre, στο καντόνι Sainte-Maure, αφού εκρίθη επιλέξιμη για την ζώνηγ 5β του ΕΤΠΑ, θα μπορούσε να ενταχθεί στον στόχο 2.

Ταυτόχρονα, ωστόσο, οι γαλλικές αρχές έλαβαν απόφαση να κλείσουν σχεδόν τη στρατιωτική βάση του Νοuatre, στην οποία απασχολούνται 400 περίπου άτομα, εξ ων τα 250 πολιτικοίπάλληλοι, καταφέροντας καίριο πλήγμα στην τοπική οικονομία. Το κολλέγιο της Νοuatre, π.χ., στο οποίο φοιτούν τα παιδιά τωνπολλήλων της στρατιωτικής βάσης, κινδυνεύει αργά ή γρήγορα να κλείσει.

1. Δεν φρονεί άραγε η Επιτροπή απαράδεκτη την αντίφαση μεταξύ των στόχων της περιφερειακής πολιτικής του Indre-et-Loire και της απόφασης που ελήφθη από τις γαλλικές αρχές για μια κοινότητα του αυτού διαμερίσματος χωρίς να έχει προηγηθεί διαβούλευση;

2. Δεν θεωρεί η Επιτροπή ότι οφείλει να παρέμβει προς την γαλλική κυβέρνηση για την επανόρθωση αυτής της ανακολουθίας;

3. Γενικά, η Επιτροπή γνωρίζει παρεμφερείς περιπτώσεις και ποία μέτρα προτίθεται να λάβει για αποφεύγονται στο μέλλον τέτοιες αντιφάσεις;

Απάντηση του κ. Barnier εξ ονόματος της Επιτροπής

(17 Νοεμβρίου 1999)

Δεν εναπόκειται στην Επιτροπή να παρέμβει στις αποφάσεις των γαλλικών αρχών σχετικά με την τοποθεσία των στρατιωτικών βάσεων ούτε, γενικότερα, να εκφράσει γνώμη σχετικά με την αναδιάρθρωση του τομέα της άμυνας.

Σύμφωνα με τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων των Διαρθρωτικών Ταμείων(1), ο στόχος 2 των εν λόγω ταμείων αποσκοπεί στην στήριξη της οικονομικής και κοινωνικής μετατροπής των ζωνών που παρουσιάζουν διαρθρωτικές δυσκολίες. Το άρθρο 4 του εν λόγω κανονισμού προβλέπει, εξάλλου, ότι η κοινοτική παρέμβαση στο πλαίσιο του στόχου αυτού «μπορεί να επεκταθεί στις ζώνες οι οποίες, λόγω σημαντικών και επαληθεύσιμων χαρακτηριστικών, αντιμετωπίζουν ή απειλούνται από σοβαρά διαρθρωτικά προβλήματα ή από έναψηλό επίπεδο ανεργίας που προκύπτει από την αναδιάρθρωση που πραγματοποιείται ή προβλέπεται για μία ή περισσότερες καθοριστικές δραστηριότητες στο γεωργικό, βιομηχανικό τομέα ή στον τομέα τωνπηρεσιών». Η καθοριστική αυτή δραστηριότητα μπορεί να αφορά μία στρατιωτική βάση, της οποίας το κλείσιμο θα είχε σημαντική αρνητική επίπτωση από απόψεως θέσεων απασχόλησης στην περιοχή.

Η εξέταση της επιλεξιμότητας όσον αφορά τον στόχο 2 για τον τύπο αυτό της περιοχής δεν αντίκειται κατά συνέπεια προς τους όρους του κανονισμού. Ωστόσο όμως, εναπόκειται στις εθνικές αρχές να προτείνουν στην Επιτροπή τις περιοχές που επιθυμούν να επωφεληθούν από το στόχο 2. Η Επιτροπή θα καταρτίσει κατόπιν τον κατάλογο των περιοχών που είναι επιλέξιμες για το στόχο αυτό για την περίοδο 2000-2006 σε στενή συνεργασία με το κράτος μέλος και θα μεριμνήσει ώστε οι περιοχές αυτές να είναι οι περιοχές που έχουν επηρεαστεί περισσότερο από κοινωνικοοικονομικά προβλήματα αναδιάρθρωσης.

(1) ΕΕ L 161 της 26.6.1999.